AlexejDobrolubov/national_council_slovak_2010 huggingface dataset:
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Dubovický, Richard (PS)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Kolegovia, kolegyne, ja chcem povedať, že ja vítam presne takéto zákony, proste ktoré pomáhajú bežným ľuďom. A ja inak fakt nerozumiem, prečo niekedy majú tí koaliční poslanci s tým problém. Lebo, ako si spomínala, sú to zdravotne znevýhodnení ľudia, sú to osamelí rodičia, proste to sú zákony, ktoré pomáhajú ľuďom. To nerobia biznis tuná medzi koalíciou opozíciou. Práve v týchto chvíľach a na takýchto zákonoch by nemalo existovať politické tričko. Toto je všeobecný záujem celej republiky a nie iba vybranej skupiny. Ďakujem.
15. schôdza NR SR - 6.deň - A. dopoludnia
Dátum: 2024-06-19
Poslanec: Dubovický, Richard (PS)
Druh vystúpenia: Vystúpenie s faktickou poznámkou

71. Ďakujem za slovo, pán predsedajúci. Ja s veľa vecami, čo pani poslankyňa povedala, musím len súhlasiť. A tiež by som zároveň z tohto miesta chcel vyzvať koalíciu, že poďme sa o tom rozprávať. Poďme urobiť tento váš zákon lepším zákonom. Ale určite nebudem súhlasiť s tým, že budeme obmedzovať základné ústavné práva zhromažďovania, že budeme obmedzovať zhromaždenia len kvôli tomu, že nie sú vhodné pre niekoho, alebo sú kritické voči koalícii, alebo sú kritické aj voči opozícii. Ja si nepamätám za posledné mesiace, keď boli tie zhromaždenia v rámci miest, keď sa rušila, keď sa rušil ÚŠP, že by z úst politikov, z opozičných politikov vyšla nadávka, urážka alebo nejaká veta, ktorá by vyjadrovala násilie. Ja si to vôbec nepamätám. Všetky tieto protesty, keď sa vyjadrovali politici, poslanci Národnej rady vtedy boli slušné. Ale áno, poukazovali na to, čo robí táto koalícia zle, chceli to ukázať tým obyvateľom. A určite súhlasím s tým, že to násilie, resp. tá zlá nálada v spoločnosti je veľmi, je veľmi na kritickom bode. A áno, s tým niečo musíme robiť. Lebo ja osobne poviem, že ono mi to aj povedal jeden poslanec, že, z tohto pléna, že sociálne siete sú dobrý sluha, ale zlý pán. Takže všetci by sme si mali dávať pozor, čo povieme, ako to ľudia zoberú a byť k sebe otvorení, féroví a áno, keď tá komunikácia tu je, nech je konštruktívna, ale nieže sa bud... (Prerušenie vystúpenia časomerom.)
15. schôdza NR SR - 2.deň - B. popoludní
Dátum: 2024-06-12
Poslanec: Dubovický, Richard (PS)
Druh vystúpenia: Vystúpenie s faktickou poznámkou

62. Ďakujem za slovo, pán predsedajúci. Ja by som iba dodal tú informáciu, že ďakujem, Martin, že si spomenul Prešov. A áno, na stránke egov.presov.sk nájdete rôzne informácie ohľadom objednávok, zmlúv, dodávateľských faktúr, petícii a tak ďalej. Všetky informácie sú tam, ktoré by, resp. ktoré Prešov nemusí riešiť cez infozákon. A to chcem ja povedať, že skôr by som očakával tú pomoc toho štátu tým samosprávam, ako to urobiť. A poviem príklad, napríklad tento portál, resp. táto stránka získala prestížne ocenenie Zlatý erb za najlepšiu elektronickú službu samospráv. Získali ocenenie za mapové dáta pre každého. Toto je cesta, ukázať tým ľuďom, resp. tým samosprávam, že na tých dobrých príkladoch, ako to urobiť. Ale nie obmedzovaním informácií. To sa mi zdá, že ideme opačným smerom. Skôr som očakával zákon, že predložíte zákon, ktorým by ste ukázali, že ako to máte správne urobiť, aby ste si povedzme ten objem, ak je tých infožiadostí viac, ako by ste ich mohli eliminovať. Ale nie ich zakazovať a spoplatňovať. Ďakujem.
15. schôdza NR SR - 2.deň - A. dopoludnia
Dátum: 2024-06-12
Poslanec: Dubovický, Richard (PS)
Druh vystúpenia: Vystúpenie s faktickou poznámkou

72. Ďakujem za slovo, pán predsedajúci. Pán Viskupič, vy ste to presne a veľmi dobre definovali. Ja len doplním, čo sa týka stavu tých verejných financií. Áno, bude tam navyše ďalší deficit cca okolo 3,5 milióna eur. To znamená, že mňa by celkom zaujímalo a budem hľadať na to nejak, alebo tak ako som povedal v prvom čítaní, tak chcel by som na to vedieť odpoveď, že skadiaľ povedzme tie obce, školy majú zohnať na to ďalšie peniaze. Takže stále čakám na odpoveď. Ale tak ako som chcel povedať, ja osobne si nemyslím, že práve toto opatrenie pomôže cestovnému ruchu. Lebo ten cestovný ruch, už keď čítate nejaké poučky, tak len z mikroekonomického hľadiska bude znamenať, že tie podniky budú menej investovať do seba a budú viac investovať do vecí, ktoré nie sú ani pre ich zamestnancov. Takže áno, podpisujem sa pod to, že ten rekreačný poukaz má pomôcť zamestnancom. O tom bol ten rekreačný poukaz ako priorita, aby si oddýchol ten zamestnanec so svojou rodinou, keď niekde ide. Na to bola tá priorita. A určite ako nejaké riešenie pomoci cestovnému ruchu to nevidím, už len skrz to, že máme obrovský investičný dlh na našej infraštruktúre v stovkách miliónoch eur. A toto sú veci, ktoré by pomohli cestovnému ruchu, aby sa ľudia vedeli presunúť, aby ľudia k nám chodili. To, ako som povedal v prvom čítaní, my máme v priemere, či je to tuzemský, alebo zahraničný turista, na prespávanie len na dva dni toho turistu. Čo je veľmi málo oproti iným krajinám. Toto sú naše úlohy, ako my musíme ten cestovný ruch oživiť a dostať tie financie, ten príjem do štátneho rozpočtu. Ale týmto opatrením len hádžeme polená pod... (Prerušenie vystúpenia časomerom.)
14. schôdza NR SR - 1.deň - A. dopoludnia
Dátum: 2024-05-15
Poslanec: Dubovický, Richard (PS)
Druh vystúpenia: Vystúpenie s faktickou poznámkou

27. Ďakujem za slovo, pán predsedajúci. Kolegovia, kolegyne, ja vám poviem hneď na začiatok, že verejná televízia má byť nezávislá a má byť objektívna. Ja neviem, odkiaľ vy beriete tú informáciu, že šíri nejakú propagandu, nejaký progresivizmus, nejaký liberalizmus, lebo ja som sa s tým osobne nestretol. Televízne, televízne spravodajstvo je dlhodobo najobjektívnejšie spravodajstvo na Slovensku. Televízia ponúka vždycky, aspoň podľa môjho názoru, vždycky objektívne správy, ako to aj kolegyňa povedala tu. Čo ma naozaj vyrušuje, Zora, podľa toho, čo si povedala, že nastane diktovanie programu pod kontrolou etickej komisie. To znamená, že ak sa jednej strane nebude páčiť, čo tam budeme dávať, resp. čo tam bude televízia dávať, tak ten riaditeľ bude mať dosť veľké finančné problémy alebo bude nejakým iným spôsobom pod útlakom, kontrolovať, prípadne ho vymenia. To takto v tejto demokratickej spoločnosti nesmie fungovať. Sú štáty, kde to funguje. Áno, ale tie štáty nie sú demokratické. Tak ako povedala kolegyňa, však možnože si môžme kľudne povedať, že štáty viac na východe by sa mali asi čo učiť od nás alebo resp. my sa učíme od nich, neviem, ale hovorím celý čas, ponúkli sme, aj pani poslankyňa Jaurová ponúkla ruku, pomoc. Áno, treba novelizovať tento zákon, ja s tým súhlasím, ale poďme to robiť spoločne, ale nie na základe diktovania jednej strany. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Dubovický, Richard (PS)
Druh vystúpenia: Vystúpenie s faktickou poznámkou

116. Ďakujem za slovo, pán predsedajúci. Ja by som chcel povedať, že ja veľmi oceňujem tú reč, ktorú si povedal, a vnímam to tak, že pacient je na prvom mieste a to je jedno, či sme v koalícii, alebo v opozícii, lebo na konci dňa sú to tie babičky, ako si povedal, sú to naši rodičia, sú to naše deti, sú to my, pre ktorých to zdravotníctvo je najdôležitejšie a, ako sa hovorí, a keď sa blahoželá, tak vždycky sa blahoželá, že na zdravie, takže to je to najcennejšie, čo máme, a preto potrebujeme mať to najlepšie zdravotníctvo, aké len môžeme ponúknuť obyvateľom. Ja by som len dodal ešte k tomu, že áno, súhlasím s tebou, že máme obrovské problémy, však hovorili sme o tom, že čakajú od rána, od piatej-šiestej čakajú niekde pred ambulanciou v tej zime, kým sa dostanú na rad, alebo prípadne opäť príklad z mojej rodiny, že čakáme tri až šesť mesiacov na vyšetrenie. Takže áno, mrzí ma to, že sme sa dostali do tejto situácie. Tiež chcem povedať, že aj mrzí ma to, ako si povedal, že bývalý premiér Heger klamal a zavádzal verejnosť pri budovaní Rázsoch. Áno, lebo tá spoločnosť sa pripravila, sa tešila, ale nakoniec to bolo iba klamstvo, tak táto téma je pre mňa asi uzatvorená v tomto prípade. Ale na záver chcem povedať, že, aby to bolo počuť aj tuná v koalícii, že my v Prešove sa veľmi tešíme, že sa ide stavať nemocnica, aj keď je to vojenská nemocnica, ale veľmi sa tomu tešíme. Lebo neviem, či ste videli, aké má momentálne tá pôvodná nemocnica služby, respektíve vybavenie, sú v zlom stave a aj s bývalým riaditeľom, keď som sa bavil, on povedal, že kapacity, tie služby, respektíve ten personál je veľmi ťažko rozmiestniť, tak ako je táto nemocnica situovaná. Takže toto my v Prešove oceňujeme. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Dubovický, Richard (PS)
Druh vystúpenia: Vystúpenie s faktickou poznámkou

28. Ďakujem za slovo, pán predsedajúci. Kolegovia a kolegyne, ja by som iba nadviazal na kolegu Stachuru, že ja poviem za seba, nie som odborník v zdravotníctve, ale otvorilo to vo mne také rany, také krivdy a popíšem to v skratke. Pred pár rokmi môj otec mal zákal. V štátnej nemocnici čakal rok a pol, aby dostal, aby ho mohli operovať. Skončili sme tak, že sme si museli zaplatiť túto starostlivosť, túto operáciu v stovkách eur a videl na posledných 10 %. Ale nebola to štátna nemocnica, ktorá mu zatvori... ktorá mu zachránila oči. Ja by som len chcel tu povedať, že všetci si musíme uvedomiť, že to zdravotníctvo ako také krváca. Nemáme tuná systémové riešenia, odchádzajú nám študenti, hneď ako vyštudujú, idú za lepšími podmienkami do zahraničia, nevieme si ich nijako motivačne tu udržať. Keď sa prídete pozrieť do tých nemocníc, však všetci viete, ja som prijímateľ tej starostlivosti, vidíte, že tie nemocnice sú v zlom stave, v nehumánnom, by som niekedy povedal. Nedávno aj obleteli fotky, že ako vyzerajú niektoré nemocnice, pleseň všade a tak ďalej. Ja len chcem povedať, že potrebujeme nájsť férové sociálne riešenia pre každého tak, aby mal každý zabezpečenú rovnú čiaru v tom zdravotníctve, aby pacient nebol rukojemníkom. Ďakujem.
12. schôdza NR SR - 13.deň - B. popoludní
Dátum: 2024-05-09
Poslanec: Dubovický, Richard (PS)
Druh vystúpenia: Vystúpenie s faktickou poznámkou

115. Ďakujem za slovo, pán predsedajúci. Ja musím povedať, že to bola jedna z najlepších rečí, čo som tu počul. Áno, súhlasím vo všetkom, čo si povedala. A ja by som iba dodal, že kultúra má byť pre každého. A to je úplne jedno, či som sociálny demokrat, alebo či som liberál, alebo som konzervatívec. Tak ako bolo nedávno povedané, že v tej kultúre sa všetci vieme nájsť a vieme si nájsť tú kultúru, ktorú my preferujeme. A prečo to hovorím? Preto to hovorím, lebo som toho zástancom, že by kultúra nebola nijakým spôsobom politizovaná. A momentálne to tak vyzerá, že sme krôčik od toho, že budeme mať kompletne kultúru spolitizovanú v tejto krajine len na základe rozhodnutia jedného ministerstva a niektorých poslancov. Ja chcem povedať, že kultúra nás obohacuje a mali by sme ju všetci vnímať pozitívne. Ale to, čo je momentálne tu, pôsobí na mňa ako propaganda. Ďalej by som chcel dodať, že roky fungovala táto inštitúcia a v priebehu najbližších minút, hodín alebo dní ideme si kompletne zničiť inštitúciu, ktorá budovala kultúru na Slovensku, ktorá dotovala rôzne kultúrne akcie a ktorá obohacovala tých ľudí o tú ich kultúru v daných regiónoch. Jediným pozitívom momentálne toho, čo som tak našiel, je iba zvýšenie dotácie o tých 10 mil. eur, čo je super. Poďme sa baviť o tom, že či to bude transparentné, či to nebude pre vyvolených alebo pre kamarátov, ale vieme sa o tomto baviť, proste aby sme nastavili ten správny proces, aby tých 10 mil. eur bolo správne rozdelených. A na záver by som povedal, že tá nezávislá kontrolná komisia nám garantuje trans... (Prerušenie vystúpenia časomerom.)
12. schôdza NR SR - 13.deň - B. popoludní
Dátum: 2024-05-09
Poslanec: Dubovický, Richard (PS)
Druh vystúpenia: Vystúpenie s faktickou poznámkou

81. Ďakujem za slovo, pán predsedajúci. Ja budem iba pokračovať. V prvom rade ďakujem, Zora, za uvedenie. A ja môžem povedať, že so zdesením sledujem, ako sa výrazne zmenilo znenie navrhovaného zákona, a tiež môžem pozrieť a odporúčať každému, že stačí si pozrieť výročnú správu FPU za rok 2023 a môžeme kľudne všetci povedať, že FPU funguje fakt že v dobrom režime a bez politického vplyvu. Tiež neviem, odkiaľ, a budem reagovať, na pani ministerku z minulosti, že neviem, odkiaľ zobralo ministerstvo kultúry, že kultúra je progresívna až liberálna a nie je tradičná. Ja s takýmto stanoviskom absolútne nesúhlasím. A jednoduchým vyhľadávaním sa dá zistiť, že FPU aktívne dotuje stovky tradičných kultúrnych a folklo... folkro... folklórnych podujatí. A ide napríklad, nebudem menovať, že ktoré, ale: Medzinárodný festival paličkovanej čipky v Košickom kraji, Rožňava, Tradičná kultúra a folklorizmus, Návrat tradícií, prinavrátenie projektu remesiel do obce Žakarovce, Literárne rezidencie v Košiciach, Kreatívne dediny, Kultúrne leto Béla Kélera, History 2023, Vzdelávanie v neprofesionálnom umení a astronómii, Odborné ošetrovanie vybraných zbierkových predmetov, ktoré robí Krajské múzeum v Prešove, a ich sú stovky a stovky ďalších. Dá sa to kľudne nájsť na webe, kľudne sa to dá vyhľadať. Ja som presvedčený, že FPU funguje dobre a hlavne bez rozhodovacích politických vplyvov, a takto by to malo ostať. A potom otázka na súčasnú koalíciu, že či ozaj chceme paralyzovať kultúru a naše kultúrne dedičstvo. Ďakujem.
12. schôdza NR SR - 8.deň - A. dopoludnia
Dátum: 2024-04-26
Poslanec: Dubovický, Richard (PS)
Druh vystúpenia: Vystúpenie s faktickou poznámkou

187. Ďakujem, pán predsedajúci. Ďakujem za faktickú poznámku. Áno, súhlasím s vami, že toto som trošku zle podal, takže sa za to ospravedlňujem. Ja by som ešte, len dodal k tomu, že priemerný čas strávený, či domácich, alebo zahraničných turistov, na Slovensku podľa posledných štatistík ukazuje okolo dvoch nocí. To znamená, oproti iným krajinám sme na tom horšie, takže možno z toho koncepčného riešenia ja budem tiež očakávať odpovede, že, resp. ako udržať si tých turistov tu, lebo dneska som si aj vytiahol poslednú štatistiku. Máme oproti minulosti z predcovidového času stále o 400-tisíc menej zahraničných turistov na Slovensku, čo je dosť veľký problém, a, si myslím, že je to obrovský výpadok príjmu či už pre tých hotelierov, alebo pre tie gastropodniky, aj pre iných. Takže ďakujem veľmi pekne za poznámku.
12. schôdza NR SR - 1.deň - B. popoludní
Dátum: 2024-04-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

247. Ďakujem za slovo, pán predsedajúci. Ja už iba na záver by som povedal, že ak to riešenie by bolo povedzme ten daňový mix, alebo neviem, s akým riešením príde do budúcna vládna koalícia, ja budem veľmi rád, keď minimálne tie obce a tie mestá dostanú o milióny eur viac do rozpočtu. Lebo povedzme si úprimne, bolo to povedané, mosty, školy, škôlky, Prešov 18 miliónov eur investičný dlh voči školám a škôlkam. Hovorím, poďme nájsť spoločné riešenie. Ja budem za každé jedno dobré riešenie, ale musíme si uvedomiť, že nemáme veľa času na to, aby sme všetko opravili. A teraz hovorím ako štát ako celok. A to je jedno, že či to ide teraz o koalíciu, alebo ide o opozíciu, ide presne o tých ľudí v tých regiónoch tak, aby na konci dňa nám neutiekli všetci, ale aby sa vrátili, tak ako povedal pán župan, naspäť, tam, kde vyrastali, k rodinám, k starým rodičom, aby tie deti vyrastali so svojimi starými rodičmi. Toto je priorita nás všetkých. A poďme nájsť keď-tak spoločné riešenie tak, aby nedochádzalo k zmene, to je jedno, že či bude o tri roky iná garnitúra alebo tá istá garnitúra, ale aby nedochádzalo k tomu, k výkyvom financovania samospráv ako celku. Ďakujem.
35. schôdza NR SR - 2.deň - B. popoludní
Dátum: 2025-05-28
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

14. Chcel by som podporiť pozmeňujúci návrh pani poslankyne Veslárovej, a teda pán Baratka sa obrátil na viacerých poslancov evidentne. Hovoril tu o jeho probléme v prvom čítaní pán poslanec Ledecký, ja som v tejto veci komunikoval aj teda s pánom ministrom, ale teda ten problém v podstate vyriešil pán poslanec Mego na rokovaní hospodárskeho výboru, kde predložil takýto pozmeňujúci návrh. Je to trochu iné riešenie. Nie, nejde tam o to, že by zdravotne postihnutí nemohli čerpať podporu zo Štátneho fondu rozvoja bývania, ale sú tam stanovené nejaké maximálne metráže plochy bytov, v bytových domoch je to 80 metrov a pre osoby so zdravotným postihnutím je možné ich navýšiť o 10 %, tú maximálnu podlahovú plochu bytu. A pán Baratka býva práve v dome, ktorý by si chcel odkúpiť, a teda je práve na hrane. On to chcel riešiť prostredníctvom § 10 ods. 3, kde sa uvádza, že do podlahovej plochy bytu, tej maximálnej, sa nezapočítava napríklad plocha balkónu, ale to sa týka rodinných domov alebo teda bytových priestorov v rodinných domoch, nie, nie v bytových domoch, a teda to bolo mi vysvetlené aj zo strany ministerstva, že toto riešenie je nepriechodné, lebo by tam došlo ku kolízii s inými zákonmi. Ale je to možné ošetriť práve cez doplnenie tej prílohy č. 1, kde je uvedený zoznam zdravotných postihnutí a kde doteraz neboli uvedené osoby so zrakovým postihnutím. A teda pokiaľ bude schválený či už teda ten pozmeňujúci návrh bod č. 5 zo spoločnej správy, alebo by bol schválený pozmeňujúci návrh pani poslankyne Veslárovej, tak tam doplnení budú. Takže ja sa chcem poďakovať aj pánu ministrovi za akceptovanie tohto pozmeňujúceho návrhu.
33. schôdza NR SR - 15.deň - B. popoludní
Dátum: 2025-04-16
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

70. Ďakujem všetkým kolegyniam a kolegom za reakcie. Nestihnem zareagovať na všetkých. Ale teda pani poslankyňa Jurík, verím, že aj pán poslanec Horecký a ďalší povedia niečo, na čo bude možné reagovať pokračovaním tej analýzy, lebo má to ten európsky rozmer. Pani poslankyňa Bihariová, ja si myslím, že štát môže povedať nejakým subjektom, ktorým dáva povedzme peniaze, že majú niečo robiť. Ale to už dnes robí, že keď dáva nejaké peniaze štát alebo samospráva, tak tie subjekty sú povinné zdokladovať, ako použijú tie finančné prostriedky, či boli použité na ten účel, na ktoré boli poskytnuté. Má to zdokumentovať, vyúčtovať, ale nie robiť zo súkromných subjektov povinné osoby podľa infozákona. Ani z mimovládnych organizácií, ani zo súkromných firiem bez účasti štátu, ani z cirkví, ani z politických strán. A keď už, tak potom zo všetkých, nielen z mimovládok. No a viacerí ste hovorili o tom, že účelom tohto je škodiť a sťažovať život tretiemu sektoru. A ja by som okrem toho infozákona doplnil, že aj to vykazovanie a kontrola toho vykazovania má šikanózny charakter. Napríklad je tam formulácia, že ak sa po zverejnení výkazu zistia skutočnosti, ktoré sú dôvodom na jeho opravu, je nadácia povinná túto opravu bezodkladne vykonať. Ak sa zistia. Čo je to "sa zistia"? Veď to je vágne ustanovenie. A potom je tam, že ministerstvo je oprávnené vyhodnocovať obsah výkazu. Ale tých výkazov budú stovky alebo možno, možno tisíce. A ktorých výkazov bude ministerstvo vyhodnocovať, všetkých? Na to nemá kapacitu. Bude si vyberať organizácie, ktoré sú nepohodlné tejto vláde. Tie bude šikanovať. Lebo všetky nebude schopné vykazovať. To jednoducho nie je v súčasných silách registrových úradov.
33. schôdza NR SR - 15.deň - B. popoludní
Dátum: 2025-04-16
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

4. Pani poslankyňa Remišová, povedala si, že je to typický esenesácky zákon. No tak na jednej strane je z hľadiska toho, ako je to babrácke, ako je to ideologické, ako je to nepriateľské voči občianskej spoločnosti a boj voči nepriateľom vlády. To je také typicky esenesácke, ale nie je to celkom esenesácky návrh, aj keď ho do parlamentu priniesli poslanci Slovenskej národnej strany. V skutočnosti je to návrh, ktorý bol pripravený na úrade vlády, potom bol menený na úrade vlády tým pozmeňujúcim návrhom, ktorý bol schválený na ústavnoprávnom výbore. Takže je to aj typický smerácky návrh, alebo vyzeralo to miestami pri prerokúvaní toho, že SMER-u na tom záleží oveľa viac ako Slovenskej národnej strane. Pán poslanec Lučanský iba prečítal na úvod nejakých pár slov a potom sa nezapojil do rozpravy, nesedel tu, nevyjadroval sa k tomu. Naopak, poslanci SMER-u boli veľmi aktívni. No a, žiaľ, je to aj typický hlasácky návrh, lebo tá výsledná podoba bude najviac ovplyvnená tým pozmeňujúcim návrhom, ktorý včera prečítal pán predseda ústavnoprávneho výboru Čellár, čo je síce možno dobré oproti tej pôvodnej verzii, ale aj oproti tej verzii, ktorá bola schválená na ústavnoprávnom výbore, je to menej zlé, ale naďalej je to zlé, naďalej je to príliš zasahujúce do mimovládneho sektora, naďalej sú tam možné aj problémy z hľadiska nejakých ústavných práv a naďalej je to, je to zamerané proti mimovládkam a bude to spôsobovať problémy. Takže typický esenesácky, smerácky a hlasácky produkt.
33. schôdza NR SR - 14.deň - B. popoludní
Dátum: 2025-04-15
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

287. Obmedzovanie rozpravy je prejavom zbabelosti. Za celé volebné obdobie minulé bola raz skrátená rozprava, keď tu pán poslanec Mizík púšťal, púšťal sirénu počas nočného rokovania. Vy obmedzujete rozpravu ako na bežiacom páse. Je to zbabelé, ale zodpovedá to tomu obsahu. Aký obsah, taká forma. Miesto toho, aby ste normálne išli do diskusie, tak nám obmedzíte rozpravu do takej miery, že teraz vy tu môžete rozprávať ešte dve hodiny a my by sme vás mohli iba počúvať. Takže nie, opozícia vyčerpala čas, môžete teraz medzi sebou diskutovať.
33. schôdza NR SR - 14.deň - B. popoludní
Dátum: 2025-04-15
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

271. Pán poslanec Glück, Nadácia otvorenej spoločnosti v reakcii na vaše slová uviedla, že od roku 2012 nemá z hľadiska riadenia žiadne väzby na svojho pôvodného zakladateľa Georga Sorosa. To, čo ste vy uviedli, že sa podieľal na arizácii a že existuje na to video, je konšpiračná teória, vytrhnuté z kontextu, to video je z roku 1998, hovorí tam, že ako štrnásťročný chlapec prežil holokaust vďaka falošnej identite. Jeho otec ho zveril do starostlivosti známeho, ktorý pracoval na ministerstve poľnohospodárstva, a tento muž ho raz vzal so sebou na obhliadku majetku židovskej rodiny, ktorá už utiekla z krajiny. Nič nearizoval, nijako sa na tom nepodieľal. Šírite tu konšpirácie, je to odporné. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

213. Je perfídne obmedziť opozícii čas na rozpravu a potom sa tu pohoršovať nad tým, že dáva málo faktických poznámok. (Potlesk.) Pani poslankyňa Plevíková, ruský zákon to nie je preto, že by to jeho znenie bolo zhodné s ruským zákonom o zahraničných agentoch. Ruský zákon je to preto, lebo ruské zákony presadzujú vlády, ktoré v občianskej spoločnosti vidia nepriateľa, ktoré legitímnu kritiku vlády označujú za snahu zvrátiť výsledky demokratických volieb, ktoré pokojné a nenásilné zhromaždenia a protesty označujú za snahu spraviť násilný prevrat. Vy ste tu hovorili, že pán poslanec Fico bol odvedený alebo sa ho pokúsili odviesť pred protestom, že nám sa také niečo nestalo. No tak ja vám poviem, že mne sa presne také niečo stalo nie pred protestom, ale na proteste za vlády SMER-u, v roku 2009 som bol odvedený do cely policajného zadržania, za vašej vlády. Návrh zákona, tvrdíte, je v súlade s európskymi štandardami, úplný nezmysel. V žiadnej európskej krajine, v demokratickej európskej krajine nie je zákon, ktorý by mimovládky označoval za zahraničných agentov. Teda bol v jednej, v Maďarsku, a aj tam ho museli zrušiť, lebo nebolo to v súlade s právom Európskej únie. V žiadnej demokratickej európskej krajine nie je upravený lobing iba pre mimovládky tak, ako ste to navrhovali vo vašom pozmeňujúcom návrhu. A nie je pravda, že my by sme spochybňovali závery Európskeho dvora audítorov, vy ich prekrúcate, vy ich dezinterpretujete. Tie správy a závery kritizujú to, čo robí Európska komisia, že nie je dostatočne transparentné. Nie, nekritizujú mimovládky. A teda obmedzovať rozpravu, my sme to robili tak raz za volebné obdobie, vy to robíte každý druhý mesiac.